Държавен вестник, бр. 31, 2000 г., стр. 23

Б Р О Й 31
Д Ъ Р Ж А В Е Н   В Е С Т Н И К
С Т Р .  2 3
цялата реколта за преработка във вино, което
се използва за семейна консумация, или произ-
веждат вино за семейна консумация.
Раздел II
Декларация на стоковата наличност
Чл. 47. (1) Физическите и юридическите
лица, които извършват производство и търго-
вия на едро с гроздова мъст и вино, задължи-
телно декларират съхраняваните от тях коли-
чества мъст и вино от последната и от предход-
ни реколти.
(2) Декларациите по ал. 1 по образец съглас-
но приложение № 5 се подават ежегодно най-
късно до 31 декември в ИАЛВ към министъра
на земеделието и горите.
(3) Не се представят декларации от физи-
чески и юридически лица, които след прера-
ботка на собственото си грозде получават до
2000 л вино или мъст, които не се пускат на
пазара.
Чл. 48. Получателите на внесените в страна-
та вино и гроздова мъст подават всяка година
до 31 декември декларация по образец съглас-
но приложение № 5 в ИАЛВ към министъра на
земеделието и горите.
Раздел III
Декларация за произведените, наличните и
реализираните количества и асортимент спир-
тни напитки
Чл. 49. Лицензираните производители на
спирт, дестилати и спиртни напитки предста-
вят ежегодно до 31 декември в дирекция “Ре-
гистриране, лицензиране и контрол” на Минис-
терството на икономиката декларация по обра-
зец съгласно приложение № 6 за произведени-
те, наличните и реализираните количества и
асортимент спиртни напитки.
Чл. 50. Получателите на внесените в страна-
та спирт, дестилати и спиртни напитки предс-
тавят всяка година до 31 декември декларация
по образец съгласно приложение № 6 в дирек-
ция “Регистриране, лицензиране и контрол” на
Министерството на икономиката.
Г л а в а  ш е с т а
КОНТРОЛНИ ОРГАНИ
Чл. 51. Контролът по изпълнението на на-
редбата се осъществява от:
1. министъра на икономиката, министъра
на земеделието и горите, министъра на фи-
нансите или упълномощени от тях лица или
от специализирани органи съобразно компе-
тентността им;
2. кмета на общината по местонахождение-
то на обекта.
Чл. 52. При извършване на контрола конт-
ролните органи имат право:
1. на свободен достъп в контролираните обекти;
2. да изискват необходимите документи;
3. да вземат проби и мостри за лабораторни
изследвания;
4. да привличат експерти в съответната об-
ласт, когато проверката е особено сложна и
изисква специални знания.
Чл. 53. Контролните органи са длъжни:
1. да дават заключения по възраженията във
връзка с констатираните нарушения;
2. да опазват служебната, производствената
и търговската тайна;
3. да не разгласяват данни от проверките
преди и след тяхното приключване.
Чл. 54. При доказани нарушения на наред-
бата разноските по лабораторните изследвания
на проби и мостри и по извършената експерти-
за са за сметка на нарушителите.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. До създаването на Националната лоза-
ро-винарска камара производителите на вино и
на продукти от грозде и вино подават заявление
и документи за регистрация в дирекция “Регис-
триране, лицензиране и контрол” на Министер-
ството на икономиката. В едномесечен срок от
създаването на Националната лозаро-винарс-
ка камара дирекция “Регистриране, лицензира-
не и контрол” предава документацията по ре-
гистрацията по опис.
§ 2. До създаването на Националната лоза-
ро-винарска камара и на Изпълнителната аген-
ция по лозата и виното функциите по контрола
върху производството на вино и на продукти от
грозде и вино се изпълняват от дирекция “Ре-
гистриране, лицензиране и контрол” на Минис-
терството на икономиката.
§ 3. Контролните органи на Министерство-
то на здравеопазването извършват проверки за
безопасността на продуктите по чл. 22, ал. 1, т. 6
от наредбата съгласно условията и реда на На-
редба № 45 от 1995 г. за хигиенните норми и
изисквания за добавките в хранителните про-
дукти (ДВ, бр. 110 от 1995 г.) до влизането в сила
на Наредбата за определенията на видовете
спиртни напитки и правилата за тяхното произ-
водство, разрешените добавки и условията за
използването им по чл. 36 от Закона за виното
и спиртните напитки.
§ 4. Изпълнението на наредбата се възлага
на министъра на икономиката, на министъра
на земеделието и горите и на министъра на
финансите.
§ 5. Наредбата се приема на основание чл. 40,
ал. 8 от Закона за виното и спиртните напитки.